Tetsu Katayama
<s>bio je japanski socijalistički političar koji je od 1947. do 1948. služio kao premijer Japana, postavši prvi socijalist na toj dužnosti.</s>

<s>Rodio se u porodici japanskih protestanata, a tokom obrazovanja na Tokijskom carskom univerzitetu, gdje je diplomirao pravo, na njegov svjetonazor su snažno uticale kršćanske socijalističke ideje Abea Isooa.</s><s>Nakon diplome je radio kao advokat, a političku karijeru je započeo 1926. kao generalni sekretar novoosnovane Socijaldemokratske partije.</s><s>Kada se ona 1932. priključila Partiji socijalističkih masa ušao je u njen izvršni odbor.</s><s>Kada se ona zbog rata u Kini počela razdvajati na "patriotsku" i pacifističku frakciju, Katayama se priklonio potonjoj te je 1940. iz nje bio izbačen, nakon što se "patriotsko" vodstvo odnijelo prevagu.</s>

<s>Katayama je priliku za nastavak političke aktivnosti dobio tek nakon japanske kapitulacije u Drugom svjetskom ratu.</s><s>Stao je na čelo novoosnovane Japanske socijalističke partije, koja je bila okupljala predratne socijaliste.</s><s>Na izborima 1947. godine je ona uspjela osvojiti najveći broj mandata u Parlamentu, te je Katsayama uspio sastaviti koalicijsku vladu zajedno sa centrističkom Demokratskom partijom i agrarnom Strankom nacionalne kooperacije.</s><s>Katayamina je vlada bila prva u skladu sa novim Ustavom Japana, a uživala je i blagoslov američkih okupacijskih vlasti na čelu sa generalom Douglasom MacArthurom.</s><s>Iako je trajala relativno kratko, uspjela je donijeti niz dalekosežnih reformi, prije svega na polju radnih odnosa, porodičnog prava te uvela niz mjera koje će predstavljati temelj moderne socijalne države u Japanu.</s><s>Usprkos toga, Katayamine reforme nisu išle dovoljno daleko za lijevo krilo njegove stranke na čelu sa Mosaburom Suzukijem, koji je kao predsjednik budžetskog odbora u Parlamentu u proljeće 1948. uspio ishoditi rušenje njegove vlade.</s><s>Novu je vladu preuzeo vođa Demokratske stranke Hitoshi Ashida, ali se ona održala tek nekoliko mjeseci.</s>

<s>Katayama je poslije djelovao kao član desne, odnosno umjerene frakcije socijalista, koji su sve vrijeme ostali u opoziciji.</s><s>Nakon što je godine 1960. došlo do konačnog raskola stranke na lijevo i desno krilo, Katayama se priključio potonjima i Demokratskoj socijalističkoj partiji.</s><s>Kao njen zastupnik se zalagao za održavanje poratnog pacifističkog Ustava, ali ulazak Japana u buduću svjetsku federaciju svih država.</s><s>Političku karijeru je okončao nakon što 1963. nije uspio biti izabran u Parlament.</s>

<s>Izvori</s>

<s>Japanski političari
Premijeri Japana
Japanski socijalisti
Svjetski federalisti</s>

